**நம்ரதா சிரோத்கர்** (*Namrata Shirodkar*)(பிறப்பு: சனவரி 22, 1972) என்பவர் முன்னாள் இந்திய நடிகை மற்றும் வடிவழகி ஆவார். இவர் 1993-ல் *பெமினா மிஸ் இந்தியா* பட்டத்தை வென்றார்.

*கச்சே தாகே* (1999), *எழுபுன்னா தரகன்* (1999), *வாஸ்தவ்: தி ரியாலிட்டி* (1999) மற்றும் *புகார்* (2000) போன்ற படங்களில் நடித்ததற்காக இவர் மிகவும் பிரபலமானவர். இதற்காக இவர் பன்னாட்டு இந்தியத் திரைப்பட நிறுவன சிறந்த துணை நடிகை விருதுக்குப் பரிந்துரைக்கப்பட்டார். *அஸ்தித்வா* (2000), *தில் வில் பியார் வியார்* (2002), *எல். ஓ. சி. கார்கில்* (2003), மற்றும் *அண்ட் ப்ரெஜுடிஸ்* (2004), இது வெளிநாடுகளில் குறிப்பாக ஐக்கிய இராச்சியத்தில் வெற்றிகரமாக ஓடியது. இவர் 2005-ல் தெலுங்கு நடிகர் மகேஷ் பாபுவை மணந்தார்.

இளமை
----

நம்ரதா சிரோத்கர் 22 சனவரி 1972 அன்று கோவா வம்சாவளியைச் சேர்ந்த மகாராட்டிர குடும்பத்தில் பிறந்தார். இவர் நடிகை சில்பா சிரோத்கரின் மூத்த சகோதரி மற்றும் *பிரம்மச்சாரி* (1938) படத்தில் நடித்த பிரபலமான மராத்தி நடிகை மீனாட்சி சிரோத்கரின் பேத்தி ஆவார்.

### வடிவழகி தொழில்

சிரோத்கர் ஒரு வடிவழகியாக பணிபுரிந்தார். மேலும் 1993-ல் இந்திய அழகிப் பட்டம் பெற்றார். பிரபஞ்ச அழகிப் போட்டியில் இந்தியாவைப் பிரதிநிதித்துவப்படுத்தி ஆறாவது இடத்தைப் பிடித்தார். அதே ஆண்டு, இவர் ஆசியா பசிபிக் அழகிப் போட்டியில் இந்தியாவைப் பிரதிநிதித்துவப்படுத்தினார். இப்போட்டியில் இரண்டாமிடம் பெற்றார்.

### நடிப்பு வாழ்க்கை

நம்ரதா 1977ஆம் ஆண்டு *ஷீரடி கே சாய் பாபா* திரைப்படத்தில் சத்ருகன் சின்காவுடன் குழந்தை நட்சத்திரமாக ஒரு சிறிய பாத்திரத்தில் தோன்றினார்.

சிரோத்கரின் முதல் படம் *புரப் கி லைலா பச்சிம் கி சாய்லாவாக* இருந்தது. இதில் அக்சஷய் குமார் மற்றும் சுனில் செட்டி ஆகியோர் முன்னணியிலிருந்தனர். இப்படத்திற்கு நதீம் சரவன் இசையமைத்தார். இந்தப் படம் வெளியாகவே இல்லை. இவரது ஓய்வுக்குப் பிறகு திரைப்படம் முடிக்கப்பட்டது. இப்படத்தின் பெயர் *ஹலோ இந்தியா* என மாற்றப்பட்டது. ஆனால் இதுவும் இன்னும் வெளியீட்டிற்காகக் காத்திருக்கிறது. சிரோத்கர் சல்மான் கான் மற்றும் டுவிங்கிள் கன்னாவுடன் *ஜப் பியார் கிசிஸே ஹோதா ஹை* (1998) திரைப்படத்தில் ஒரு சிறிய பாத்திரத்தில் அறிமுகமானார். பின்னர் இவர் *வாஸ்தவ்* மற்றும் *கச்சே தாகே* (இரண்டும் 1999) ஆகிய வெற்றிப் படங்களில் நடித்தார். இவரது நடிப்பு பாராட்டப்பட்டது. இவர் பாலிவுட்டில் நன்கு அறியப்பட்ட நடிகையானார்.

### தனிப்பட்ட வாழ்க்கை

2000 ஆம் ஆண்டில், சிரோத்கர் தெலுங்கு திரைப்படத்துறை நடிகர் மகேஷ் பாபுவை *வம்சி* திரைப்படத்தின் தளத்தில் சந்தித்தார். படப்பிடிப்பு முடிந்த சிறிது நேரத்திலேயே இவர்கள் குலாவுதல் செய்ய ஆரம்பித்தனர். இவர்கள் 10 பிப்ரவரி 2005 அன்று மேரியட் மும்பை ஜூஹுவில் *அத்தடு* படப்பிடிப்பின் போது திருமணம் செய்து கொண்டனர். சிரோத்கர் தற்போது தனது கணவருடன் ஐதராபாத்தில் வசித்து வருகிறார். இத்தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.

மேற்கோள்கள்
-----------

1. 1 2  "Happy Birthday Namrata Shirodkar: Her journey from Miss India Universe 1993 to becoming the wife of southern superstar Mahesh Babu". *News18*. 1 March 2015. 23 July 2016 அன்று பார்க்கப்பட்டது.
2. ↑  "Happy Birthday Namrata Shirodkar: 5 lesser-known facts about the evergreen actress that you need to know" (in en). *The Times of India*. 22 January 2021. .
3. ↑  Pais, Arthur J. (14 October 2004). "Has Bride & Prejudice topped the UK charts?". *Rediff*. .
4. 1 2  Kavirayani, Suresh (22 July 2012). "Mahesh Babu names his daughter Sitara". *The Times of India*. .
5. ↑  "Namrata Shirodkar and Mahesh Babu: Love story in pics" (in en). *India Today*. 22 January 2020. .
6. 1 2  Sumit, Rajguru (22 April 2018). "Bollywood's Forgotten Stars: 10 Unknown facts about Mahesh Babu's wife and actress – Namrata Shirodkar" (in en). *Free Press Journal*. .
7. ↑  "Namrata Shirodkar - Jeena Isi Ka Naam Hai Indian Award Winning Talk Show - Zee Tv Hindi Serial" (இந்தி). Zee Tv. 15 February 2020 அன்று பார்க்கப்பட்டது – YouTube வழியாக. Time 9:22 - 10:14
8. ↑  "Veteran Marathi actress dead". Express India. 4 June 1997. 30 December 2012 அன்று மூலம் பரணிடப்பட்டது. 20 May 2011 அன்று பார்க்கப்பட்டது.
9. ↑  "Miss India Winners 2010-1964". *The Times of India*. 5 ஆகஸ்ட் 2012 அன்று மூலம் பரணிடப்பட்டது. 8 August 2007 அன்று பார்க்கப்பட்டது.
10. ↑  "Happy Birthday Namrata Shirodkar: 5 adorable pictures with her hubby Mahesh Babu" (in en). *The Times of India*. 22 January 2019. .
11. ↑  "Vaastav is a hit!". Box Office India. 12 July 2007 அன்று மூலம் பரணிடப்பட்டது. 8 August 2007 அன்று பார்க்கப்பட்டது.
12. ↑  "Mahesh and Namrata dating!". *indiaglitz.com*. 10 மார்ச் 2005 அன்று மூலம் பரணிடப்பட்டது. 8 August 2007 அன்று பார்க்கப்பட்டது.
13. ↑  "Namrata Shirodkar marries Mahesh Babu". *indiaglitz.com*. 10 மார்ச் 2005 அன்று மூலம் பரணிடப்பட்டது. 8 August 2007 அன்று பார்க்கப்பட்டது.
14. ↑  "Mahesh Babu becomes daddy!". *sify.com*. 29 December 2007 அன்று மூலம் பரணிடப்பட்டது. 29 October 2006 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் நம்ரதா சிரோத்கர்
* இன்ஸ்ட்டாகிராமில் நம்ரதா சிரோத்கர்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |